ключов засегнат сектор — преглед на следните елементи, оценени качествено по следната скала: „високо/средно/ниско равнище/не е приложимо“, с добавени пояснения, ако е необходимо (6):
 i.
 наблюдавано въздействие на ключовите опасности, включително промени в честотата и размера им;
 ii.
 вероятност за проява на опасности с ключово значение и излагане на въздействието им при бъдещите климатични условия, прогнозирани въз основа на най-добрите налични научни достижения в областта на моделирането на климата;
 iii.
 уязвимост, включително капацитет за адаптиране;
 iv.
 риск от потенциално въздействие в бъдеще.
 2. Правни и политически рамки и институционални процедури
 2.1
 Правни и политически рамки и регулации, включително национални стратегии за адаптиране (НСА), национални планове за адаптиране (НПА) (7) и всички секторни планове за адаптиране.
 2.2
 Преглед на институционалните процедури и управлението на национално равнище за:
 а)
 оценка на уязвимостта и рисковете по отношение на климата;
 б)
 планиране, прилагане, мониторинг, оценка и преразглеждане на политиката за адаптиране (8);
 в)
 интегриране на въздействието и устойчивостта на изменението на климата в процедурите за оценка на въздействието върху околната среда;
 г)
 събиране, притежаване и повторно използване на съответните данни (например данни за свързани с изменението на климата загуби или данни относно рисковете) и достъп до тях;
 д)
 интегриране на въздействието на изменението на климата и на плановете за адаптиране към него в рамките за управление на риска от бедствия, и обратното (9).
 2.3
 Преглед на институционалните процедури и управлението на поднационално (10) равнище:
 а)
 правни изисквания и стратегически документи;
 б)
 мрежи или други форми на сътрудничество във връзка с адаптирането, установени между националните органи;
 в)
 примери за добри практики за мрежи или други форми на сътрудничество във връзка с адаптирането, установени между местните и регионалните органи.
 3. Стратегии, политики, планове и цели за адаптиране
 3.1
 Приоритети за адаптиране
 3.2
 Предизвикателства, слабости и пречки по отношение на адаптирането (11)
 3.3
 Резюмета на национални стратегии, политики, планове и мерки, фокусирани върху целите и задачите, предвидените действия (12), бюджети и срокове (13).
 3.4
 Преглед на съдържанието на стратегиите, политиките, плановете и мерките на поднационално равнище
 3.5
 Преглед на усилията за интегриране на адаптирането към изменението на климата в секторните политики, планове и програми, включително стратегиите за управление на риска от бедствия и плановете за действие
 3.6
 Ангажиране на заинтересованите страни
 Преглед на мерките в политиката на адаптиране на национално равнище и примери за добри практики на поднационално равнище за партньорство със:
 а)
 заинтересованите страни, особено уязвими към последиците от изменението на климата;
 б)
 частния сектор (14).
 4. Мониторинг и оценка на действията и процесите за адаптиране
 4.1
 Методология за мониторинг и оценка (15) по отношение на:
 а)
 намаляването на въздействието, уязвимостта и рисковете, свързани с климата, и увеличаването на капацитета за адаптиране;
 б)
 изпълнението на действия за адаптиране.
 4.2
 Актуално състояние на изпълнението на планираните мерки съгласно точки 3.3—3.6, включително преглед на поднационалното равнище и на изплатеното финансиране за повишаване на устойчивостта спрямо изменението на климата. Докладването относно финансирането обхваща:
 а)
 разходите, отделени за адаптиране към изменението на климата, включително в рамките на управлението на риска от бедствия;
 б)
 доколкото е възможно, дела на разходите, използвани